rlitschk/wikidir huggingface dataset:
De Beteken Atenschuulreedschop warrt för all Reedschoppen bruukt, de in’n Sinn vun’n Atenschuul insett warrt. Disse Reedschoppen bestaht normalerwies ut twee Hööftbestanddeelen: en Atenansluss un Filter(s) oder en Atenansluss un en Versorgen mit rein Atengas Dorna warrt Atenschuulreeschoppen na EN 133 (Indeelen vun Atenschuulreeschoppen) indeelt in: Ümluftafhangig Atenschuul oder Ümluftunafhangig Atenschuul Vör’t Insetten vun Filterreeschoppen mutt sekerstellt wesen, dat tomindst 17 Vol.-% Suerstoff (bi CO-Filters tomindst 19 Vol.-%) in de Atenluft praat steiht un dat de Stoffen, de rutfiltert warrn schüllt, bekannt sünd. De Insatzgrenzen vun de Filterreedschoppen warrt vun’t Leistungsvermögen vun de Filters bestimmt. Stoffen oder Stoffrebeden, för de enkelte Filters egent sünd, warrt över en Farvkood un Bookstaven op de Filters angeven. Angeven is wieter ok dat Höchstopnehmvermögen vun de Filters. Vun wegen dat bi’t Inaten en Ünnerdruck in de Mask veroorsaakt warrt, künnt över möögliche Leckaaschen Schaadstoffen in de Atenweeg kamen. Na’t Anleggen vun de Atenschuulmask mutt dorüm prüft warrn, dat de Mask ok dicht is. En Filterreedschop besteiht ut en Atenansluss (t. B. vun en Atenschuulmask) un een oder mehrere Filters. Filterreedschoppen weern fröher ok as Gasmask betekent. Atenschuulfilters laat sik ünnerdeelen in: Partikelfilters, de egent sünd, faste oder fletige Aerosolen ut de Atenluft ruttofiltern as
Ünner Literatur verstaht wi eene Ort vun opschreven Texten de to de Kunst in de Spraak hörig sünd, vun wegen dat de Warken vun de Schrieverslüüd as Kunst ansehn warrt. Literatur künnt to'n Bispeel Gedichten, Böker un Lyrik sien. To Literatur höört Texten as to'n Bispeel ut Blädern meisttieds nich to wiel dat man bloots för de Informatschoon dacht is. Kiek ok bi: Plattdüütsch Literatur Disse Artikel is man blots en Stubben. Du kannst Wikipedia helpen un em verbetern.
Disse Artikel is man blots en Stubben. Du kannst Wikipedia helpen un em verbetern. Dit Woort hett noch annere Bedüden: kiek dorför ünner Kunst (Mehrdüdig Begreep). Dat Woort "Kunst" kummt von "könen oder künnen" un betekent allns, wat de Minsch mit utermaten Könen tostannbringt. Dat kann sik um Dichtung, Musik, Danz, Theater, Bildhaueree oder ok um Architektuur hanneln. Enen egentlichen Sinn un Sweck hett de Kunst nich. Se will blots wat darstellen, wiesen oder utseggen un darmit de Tolüsterers oder Tokiekers to'n Nadenken anrögen. Versteiht sik vun sülvst, dat för jede künstlerische Utsaag en groot Maat an Könen nödig is. Of sik dat um dat Singen vun en Leed, um dat Malen vun en Bild oder dat Tosamenfögen vun Wöör to en Gedicht hannelt, dat is eendoont, överall is ene praktische Lehr, veel Verstand un Kreativität nödig. Fröher gungen de jungen Künstler bi enen Meister in de Lehr un keken sik de Kunstgrepen af. Hüüt besöökt se ene Kunstakademie oder ene Hoochschool un studeert all dat, wat neven dat Handwarkliche noch an Theorie nödig is. Darto höört t.B. Stilkunde un Kunstgeschichte. Wat man aver nich studeern kann, dat is de Kreativität, de Utsagekraft, den Drang wat mittodelen un Achtergrünnen klaartomaken.
As Dreihbook na Vörlaag (Adapted Screenplay) warrt en Form vun’t Dreihbook betekent, bi dat de Inholt op en vörher al publizeerten Vörlaag baseert as en Roman, en Theaterstück oder en fröheren Film. Dat Dreihbook stellt de Grundlaag för en so nöömte Literaturverfilmen dor. In’n Anfang noch unregelmatig, warrt in disse Kategorie al siet 1929 en Oscar vun de Filmakademie verleht. In’n Gegensatz dorto steiht de Kategorie Best Originaldreihbook, de later dorto kamen is. Dorin warrt Dreihböker uttekent, de ahn Vörlaag schreven worrn sünd. De nafolgen Tabell wiest de Filmen na dat Johr vun de Priesverlehen.
Nobody’s Fool betekent Nobody’s Fool, Speelfilm ut dat Johr 1921, Nobody’s Fool, Speelfilm ut dat Johr 1936, Nobody’s Fool, Speelfilm ut dat Johr 1986, Nobody’s Fool, Roman vun Richard Russo, Nobody’s Fool, Speelfilm ut dat Johr 1994, de op den Roman baseert, Nobody’s Fool, Musikalbum vun de Grupp Slade. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Im reypen Koren is en hoochdüütsch schreven Nakieksel un Bibliografie för dat Suurlänner Platt. Schreven hett dat Book Peter Bürger. Dat Book hett op 768 Sieden över 900 Indrääg to Themen rund üm den Suurlänner Dialekt von dat Plattdüütsche in den Hoochsuerlandkreis, de Kreise Olpe un Soest un dat märksche Suerland, deelwies ok de Rebeden, de dor an grenzt. Vör allen de Schrievers warrt mit jemehr Warken vörstellt. Dorbi sünd ok Lüüd opnahmen worrn, de blot lüttjere Saken schreven hebbt un to ’n Bispeel in de PBuB nich opnahmen sünd. 15 Johr hett Bürger tobröcht, de Infos tohooptobringen, de in dat Book sammelt sünd. Rutgeven hett dat Book 2010 dat Esselsche Museum. Peter Bürger: Im reypen Koren. Ein Nachschlagewerk zu Mundartautoren, Sprachzeugnissen und plattdeutschen Unternehmungen im Sauerland und in angrenzenden Gebieten. Essel 2010 Dat Book vörstellt (PDF, hoochdüütsch)
Dit Woort hett noch annere Bedüden: kiek dorför ünner Peter Bürger (Literaturwetenschopper). Peter Bürger (* 2. September 1961 in Essel) is en Schriever un Publizist ut dat Suerland, de ok in de Fredensbewegung aktiv is. Bürger hett sien Abitur 1980 an dat Gymnasium von de Abtei Königsmünster in Meschede maakt. Na’n Zivildeenst hett he Kathoolsche Theologie in Bonn, Paderborn un Tübingen studeert. Von 1988 af an hett he in Düsseldörp leevt un dor Krankenpleger lehrt. He hett denn in Krankenhüüs arbeidt, ünner annern mit Lüüd, de HIV hebbt oder von Drogen afhängig weren un bi dat Vörkamen gegen HIV/AIDS. Von 2004 af an hett he as fre’en Publizist arbeidt. Bürger hett 1987 dat Christine-Koch-Archiv bi dat Maschinen- un Heimatmuseum Essel mitgrünnt un betreut un ok dat Rutgeven von en Warkutgaav von Christine Koch ehr Warken mit vöranbröcht. 2010 hett he dat Nakieksel Im reypen Koren över de plattdüütsche Literatur von dat Suerland rutbröcht. Bürger is Pazifist un Maat von Pax Christi, den Internatschonalen Versöhnungsbund un de DFG-VK. He hett sik ok veel mit dat Thema „Krieg un Massenkultur“ beschäftigt, över dat he ünner annern bi dat Online-Magazin Telepolis veel schreven hett. För sien Studie Kino der Angst hett he 2006
9/11 (dt. Titel: 11. September – die letzten Stunden im World Trade Center) is de Titel vun en franzöösch-amerikaanschen Dokumentarfilm vun de Naudet-Bröder ut dat Johr 2002. De Film dokumenteert den Afloop vun de Terroranslääg vun’n 11. September 2001 op dat World Trade Center in New York City. Dat Tostannenkamen vun den Film is en Tofall wesen: De Bröder Jules un Gédéon Naudet harrn sik 2001 vör en längere Tiet op en Wacht vun de Füerwehr in New York inquarteert, vun wegen dat se en Dokumentatschoon över en Füerwehrmann wiel sien Utbilln dreihn wulln. De Wacht weer 100 Duane Street, de nich wiet weg leeg vun’t World Trade Center. Bi jemehr Filmarbeit sünd se mit de Mannschop vun’n de Dreihledder 1 (Ladder 1), to de ok de junge Füerwehrmann in Utbilln hören de, op jemehr Insatzfohrten föhrt. Dorbi sünd de beiden in de Reddensakschoon ründ üm den Anslag un dat Instörten vun dat Bowark mitrinrutscht, wobi Jules mit in dat Trade Center ringahn weer un so de eenzigen Biller filmt hett, de vun binnen den Toorn 1 wiel de Katastrooph maakt worrn sünd. De Film wiest de Aflöp, as de Naudet-Bröder se dormols mit jemehr Handkamera optekent hebbt. Twüschenschalt sünd
Granit betekent Granit, en Steen, de faken vörkummt, Granit-Raketenkomplex, Rakeenstartplattform vun de Sowjetunion, Granit, Boünnernehmen ut Öösterriek, Granit, Vertellen vun Adalbert Schnitzler, Über den Granit, Afhanneln vun Johann Wolfgang von Goethe, Le Granit, Gemeen in Québec, Kanada, Côte de Granit Rose, Küstenafsnitt in de nöördlichen Bretagne, Granit, Oort in de Gemeen Bratja Daskalowi, Oblast Stara Sagora, Bulgarien. Granit is de Familiennaam von Ragnar Granit (1900–1991), finnsch-sweedschen Neurophysioloog. Kiek ok bi: Granite. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Reaktor is en düütsche Crossover-Grupp. Se is 1997 in Saarbrücken in’t Saarland grünnt wurrn un hett 2 Alben rutbröcht. Se mischen Jazz, Funk, House un drum&bass. De Grupp Reaktor is in Saarbrücken van Flo:Pee (Bass) un Tromla (Slagtüüch) grünnt worrn. As drüdde Person keem dor Goldfinger as Keyboarder to. Dat Album Hyperdimension hett 2004 Bastard records ut Hamborg rutbröcht. Reaktor is in Düütschland, Frankriek un de Swiez uptreden. Alltohoop hett de Band mehr as 200 Konzerte speelt, dormank ok Jazzfestivals, Hoochschool- un Kunstveranstaltungen. 2000: elektrosuperstars 2004: Hyperdimension Websteed vun Reaktor (hoochdüütsch)
Dat Campanium is in de Eerdhistorie de tweetjüngste chronostratigraafsche Stoop in de Böverkried. Se güng vun ruchweg 83,5 bit 70,6 Millionen Johr vör de hüütigen Tiet. Vör dat Campanium weer dat Santonium un dorna keem dat Maastrichtium. De Stoop is 1857 vun Henri Coquand in de wetenschoppliche Literatur inföhrt worrn. As Tyyplokalität deen fröher „La Grande Champagne“, en Rüch bi Aubeterre-sur-Dronne in’t franzöösche Département Charente. In de Twüschentiet hett sik sien ehmolige Tyyplokalität as Deel vun Masstrichtium rutstellt. De Ünnergrenz vun’t Campanium is dör dat Utstarven vun de Seelelen-Oort Marsupites testudinarius defineert, de bövere Grenz dör dat Opkamen vun de Ammoniten-Oort Pachydiscus neubergicus. En GSSP (global Tyyplokalität un Tyypprofil) is noch nich aflsuten fastleggt worrn. Dat Campanium kann in de Ünnerstopen Ünner-, Middel- un Bövercampanium indeelt warrn. In’t Rebeet vun de Tethys warrt in’t Campium to Tiet söss Ammoniten-Zonen sehn (vun jung na oolt): Nostoceras hyatti Didymoceras chayennense Bostrychoceras polyplocum Hoplitoplacenticeras marroti/Hoplitoplacenticeras vari Delawarella delawarensis Placenticeras bidorsatum In dat Campanium geev dat en groten Sprung in de Ordenmännichkeit vun de Dinosauriers. Anfang vun de Stoop sünd t. B. in Noordamerika veer verschedene Geslechter vun Dinosauriers opdeckt worrn. To’t Enn vun’t Campanium weern dat 48. Analoog to de Kambrischen Explosion snackt
De Filmkru sett sik ut all Lüüd tohopen, de an Filmprodukschoon bedeeligt sünd, aver nich vör de Kamera staht – Schauspelers, Komparsen un Stuntmen tellt also nich mit dorto. Normalerwies warrt de Filmkru an’t Enn vun Film in de so nöömten Credits (op platt so veel as Wöördigen) oplist. Bi en Filmprodukschoon verdeelt sik de Filmkru op verschedene Afdeelen (Departments), de jede en Reeg vun Opgaven to bearbeiten hebbt. Disse Opgaven mööt in de Vörbereiten vun de Produkschoon, wiel de Dreiharbeiten an’n Filmset un achteran in de Nabereiten dorföhrt warrn. Över dat Filmgewarf rut an bekanntesten sünd Afdeelen as de Regie, Toon, Kamera, Maskenbild, Szenenbild, Kledaasch un annere. Dat gifft en grote Tall vun Beropen, de mit da Filmgewarf verbunnen sünd. Dordör, dat sik de Filmtechnik un dat Medium Film jümmers wieterentwickelt, kamt aver jümmer ok ne’e Opgaven dorto, de wedder ne’e Beropen (de engelsche Begreep steiht jümmer in Klammern dorbi) nödig maakt. De nafolgen Översicht tellt de wichtigsten Arbeitsfeller op un is nich vullstännig. De Filmprodukschoon is dat Afdeel, dat en Filmprojekt entwickelt un dorföhrt. In de Veantwoorten vun dit Afdeel liggt ünner annern de Organisatschoon vun dat Filmprojekt un de Gewarfsföhren. To de Produkschoon höört vör allen de
Cox Orange (ok Cox Orangenrenett, Russet Pippin oder Betere Muskatrenett is en Sort vun’n Huusappel (Malus domestica). De Cox Orange warrt to de ollen Appelsorten rekent. Se is 1825 vun Richard Cox in Colnbrook Lawn in Birminghamshire, England, as Samling vun en free afbleihten Ribston Pepping afsünnert worrn un weer vun 1850 an vun de Boomschool Smale and Sons verbeedt. He tellt to de Tafelappels, de an’n besten smecken doot, un is weltwiet verbreedt. De Anbo is aver nich eenfach, vun wegen dat de Cox Orange hoge Anspöök an’n Bodden, an de Laag un an de Pleeg hett. De Appel egent sik nich för den anduern Anbo op Streiaaftwischen. In’n Huusgoorn schülln em ok blots Hobbygoorners anpkanten, de sik goot utkennt. Ünner de ollen Sorten is de Cox Orange een vun de wenigen Appels, de noch en gröttere Rull in’n kommerziellen Aaftanbo speelt. De Sort warrt Enn vun’n September riep un künnt bit Enn März lagert warrn. Frost verdriggt de Boom nich goot, un he is ok bannig anfallig för Krankheiten un Schadenmakers. Dat he noch jümmer in’t Verkoopsanbott to finnen is, liggt aleen an sien rutragen Smack. De Büüt is blots an de besten Steden eenigermaten hooch, mit moderne
De Arteria tympanica anterior (vördere Paukenslagader) is en Arterie vun’n Kopp bi Minschen. Se twiegt ut den eersten (retromandibulären) Afsnitt vun de Böverkeevslagader na baven hen af un verlöpt inbett in dat Geweev vun de Ohrseverdrüüs bit na’t Ohr. Achter dat Keevlidd geiht se dör de Fissura petrotympanica in de Paukenhöhl un dormit also in’t Middelohr. Dorblangen verlöpt de Chorda tympani. In’t Middelohr versorgt de A. tympanica anterior de Binnensiet vun’t Trummelfell, den Hamer un den Amboss as ok dat Antrum mastoideum un dat Epitympanon. Waldeyer Anatomie des Menschen. Walter de Gruyter, 2002, S. 606
Psamathe (ok as Neptun X betekent) is een vun de buteren irregulären Maanden vun den Planet Neptun. De Maand is vun de Forschers Scott S. Sheppard, David C. Jewitt, Jan Kleyna un John J. Kavelaars op Biller vun’n 4. Juli bit to’n 30. August 2003, vun’n 11. August 2001 un vun’n 14. bit to’n 16. August 2002 opdeckt worrn. De Opnahmen stammen vun’n Subaru-Teleskop an de Mauna-Kea-Steernwacht op Hawaii. Meist to glieken Tiet hett ok en Forschergrupp üm Matthew J. Holman den Maand opdeckt. Bekannt geven weer de Opdecken an’n 3. September 2003. Mit vörlöpigen Naam weer de Maand as S/2003 N 1 betekent. Nadem is keen wieteren Neptun-Mannd mehr funnen worrn. In’n Februar 2007 hett he den sien offiziellen Naam kregen. Nöömt is he na Psamathe (gr. för Sand), een vun de Nereiden ut de greekschen Mythologie. Psamathe bewegt op en torüchlöpigen, bannig eliptischen Ümloopbahn üm Neptun. De Afstand ligt dorbi twüschen 25.687.000 un 67.703.000 km. De middlere Afstand to’n Neptun is 46.695.000 km. De Bahn vun den Maand is mit 0,4499 düchtig exzentrisch. Un ok de Bahnnegen is mit 146,6° ungewöhnlich groot. Dat is antonehmen, dat de Bahnegenschoppen dör Stören dör de Sünn wesselhaft sünd, vun wegen dat
Musseln (Bivalvia) sünd kopplose Weekdeerten in harte Schalen, de dör Sluutmuskeln slaten weern köönt. Ene scharneeroordige, hurnige Huut, dat Slottband, hollt de beiden Schalen tosamen. De wieke Körper is an de Buuksiet as en Foot utbillt, up den de Mussel sik bewegen kann. In den anspöölten Teek an’n Noordseestrand sünd vele verschedene Musseloorden to finnen. Faken kaamt vör de Mies-, Hart-, Sand-, Trog- un Pepermusseln. De Miesmusseln sünd 6 bet 8 cm groot, seht blau ut un leevt dicht ünner den Sietwaterstand. De Foot scheed en Sekreet ut, mit dat sik dat Deert an ene Unnerlaag fastkitten deit. Miesmusseln weert as Spiesmusseln hannelt. Ene smackhafte Mussel is de Ööster. Se leevt blots up schlickfre’en, fasten Grund un is an de Unnerlaag fastwussen. Bit 1925 geev dat ok an de noordfreeschen Inseln noch Öösterbänk. De eenzige, de dat dar noch gifft, is up Sylt. In een Jahr weert dar so um de ene Million Ööstern verkofft. Vundaag weert de Ööstern tomehrst in Öösterparks an de Küst von de Middellannsche See tücht un as düre Delikatess in’n Hannel brocht. Ünnerklass Protobranchia Solemyoida Nuculoida Ünnerklass Pteriomorphia - Ööstern Arcoida Mytiloida Pterioida Ünnerklass Paleoheterodonta - Musseln Trigoinoida Unionoida Ünnerklass Heterodonta - Venus-, Zebramusseln Veneroida
De Heliopaus is de Butengrenz vun de Heliosphäär un dormit de butere Grenz vun’t Sünnsystem. Defineert is de Heliopaus as de Grenz, woneem de Sünnwind keen Wirken mehr op dat interstellare Gas hett. De Deelken vun’n Sünnenwind mischt sik vun hier an mit de Partikels vun de interstellaren Materie ut de ümgeven Steerns un Nevels un wiest nu keen sünnere Stroomricht mehr op. Dordör dat de Sünn sik dör’n Weltruum bewegen deit, also en Egenbewegen opwiest, is de Heliosphäär, un somit ok de Heliopaus, keen regelmatige Kugel, man warrt in Bewegensricht dör de opdrapen interstellare Materie tohopendrückt. Se warrt vun de Theorie her in en Afstand vun 110 bit 150 AE vermoodt. Wo wiet se nipp un nau liggt, hangt dorvun af, woans dat interstellare Magnetfeld utsütt un wovun Materie de Heliosphäär to de Tiet jüst dörlopen deit. http://antwrp.gsfc.nasa.gov/apod/ap020624.html (engelsch) Dat Sünnsystem Grote Objekten: Sünn | Merkur | Venus | Eer | Mars | Ceres | Jupiter | Saturn | Uranus | Neptun | Pluto | Haumea | Makemake | Eris Objektklassen: Planeten | Dwargplaneten | Asteroiden | Kometen | Maanden | Meteoroiden Rebeden: Asteroidengördel | Kuipergördel | Oortsche Wulk | Heliopaus
Jeff Morris (börgerlich: Morris Berger; * 20. September 1934 in Saint Joseph, Missouri; † 12. Juli 2004 in Los Angeles) weer en US-amerikaanschen Schauspeler. Morris is as Kind al mit sien Öllern na Lubbock in Texas ümtogen, woneem he de Highschool besöcht hett. Sien Droom weer al siet Kinnertieten na Hollywood to gahn, wat he mit 18 Johren denn maken de. Tofallig is he mit Broderick Crawford tohopenkamen, de em sien eerste Rull vermiddeln de. Dat weer in de Feernsehreeg Highway Patrol. Bi de Dreiharbeiten weer he aver so hibbelig, dat he utneiht is. Sien Filmwark ümfaat üm un bi veertig Rullen, de he in sien Levenstiet all in Hollywood dreiht hett. Sien gröttsten Spood harr he mit sien Rull in den Film Blues Brothers. In’t Johr 2004 is he an Lungenkrebs doodbleven. Jeff Morris (Schauspeler) in de Internet Movie Database (engelsch)
Nienborg (ook Neenborg oder Negenborg) is en Stadt in Neddersassen mit 32.126 Inwahners (Stand 31. Dezember 2022) un de Kreisstadt vun den Landkreis Nienborg/Werser. Nienborg liggt an de Werser twischen Hannober (51 km) un Bremen (64 km). De Stad is de gröttste Stad un weertschaplich Middelpunkt vun de Middelwerser-Region. Nahbergemeen sünd (klockwies) Drakenborg, Heemsen, Steembke, Stöckse, Linsborg, Husum, Estorf, Binnen un Markloh. Nienborg/Werser Erichshagen-Wölpe Holtörp Langendamm Schaperhoff-Kattriede In een Urkunn vun 1025 is dat eerste mal vun Nienborg watt seggt worrn. 1215 is Nienborg na de Graafschop Hoya kamen un hett 1225 dat Stadrecht kregen. De Graafen vun Hoya hebbt Nienborg vun 1345 an as Residenz bruukt bit 1582 de leste Graaf, Otto VIII., storben is. Na düsse Tied hörte Nienborg na de Hertöge vun Bronswiek-Lümborg to, de ut Nienborg een Festung makt hebbt. In´n Dartigjöhrigen Krieg (1618-1648) is Nienborg faken belagert un brandschatzt worrn. De Heerföhrers Tilly un Pappenheim sünd mehrmals in Nienborg wesen. In de Tied vun´n Söbenjöhrig Krieg (1756-1763) is de Stad vun franzöösch Truppen besett worrn un de Börgers mössen bannig veel Geld för de Kontributschoon betahlen. 1758 hett Hertog Ferdinand vun Bronswiek-Wolfenbüttel de Franzoosen wegjagt. As Napoleon in de Koalitschoonskriege (1792-1815) in ganz Europa ramentert
Edie McClurg (* 23. Juli 1945 in Kansas City, Missouri, USA) is en US-amerikaansche Schauspelersche. McClurg, de vun de Figur ’n bteen drall is, is sünners ut Nevenrullen in Feernsehregen bekannt, man se hett ok in Kinofilmen mitspeelt. De eerste Rull in en Kinofilm hett se 1976 in Carrie vun Brian De Palma speelt. Enn vun de 1980er Johren weer se in eenige Filmen vun John Hughes to sehn, as in Planes, Trains & Automobiles an de Siet vun Steve Martin oder in Ferris Bueller’s Day Off. Vun de 1990er Johren an weer se ok in gröttere Produkschonen dorbi as t. B. in A River Runs Through It oder in de Disney-Kummedie Flubber. Wieter harr se ok Spreekrullen in verschedene Animatschoonsfilmen. McClurg hett keen Filmpriesen wunnen, man se weer 2003 för den DVDX Award in de Kategorie as Beste Nevendorstellersche nomineert för ehr Rull in de Video-Produkschoon Air Bud: Spikes Back. Edie McClurg in de Internet Movie Database (engelsch)
Silver Streak is de Titel vun en US-amerikaansche Filmkummedie un Thriller ut dat Johr 1976. De Film weer an’n 3. Dezember 1976 in de USA ooropföhrt un keem an’n 7. Oktober 1977 in de westdüütschen Kinos. De Verlegger George Caldwell reist in’n den Tog Silver Streak vun Los Angeles na Chicago. Al bi’t Instiegen lehrt he sien Afdeelnaversche Hilly kennen, vun wegen dat de Twüschendör nich richtig to geiht un he ehr bi’t Ümteihn överraschen deit. De beiden lehrt sik later bi’t Eten beter kennen un gau verkiekt sik George in Hilly, de as Sekretärsche mit ehrn Baas op Reisen is. Jüst as se in’t Bett to Saak kamen wüllt, sütt George dör’t Finster, woans Hillys Baas mit’n Lock in’n Kopp vun’t Waggondack fallt. Den nächsten Morgen will George nakieken, wat mit Hillys Baas is, finnt in sien Afdeel aver en Frömmen vör, de em korterhand ut’n Tog smieten lett. He dröpt en snaaksche Buersfro, de em mit’n lütten Fleger helpt, wedder na’n Tog to kamen. As he wedder an Boord is, finnt he Hilly mit Roger Devereaux tosamen vör, de em en Geschicht vertellt, wat los weer. George is ’n beten dör’n Wind un vertroet sik in’n Boordrestaurant Bob
Dit Woort hett noch annere Bedüden: kiek dorför ünner Granit (Mehrdüdig Begreep). Graniten (vun’t lat. granum: „Koorn“) sünd massige, groffkristalline Stenen mit en düütlich körnig Utsehn, wat jem den Naam geven hett. Graniten tellt to de magmatischen Deepenstenen, de so nöömten Plutoniten un kamt op de Eer bannig faken vör. Se bestaht vör allen ut de Mineralen Quarz un Feldspat, bargt aver ok düstere Mineralen as to’n Bispeel Glimmer. Disse dree Mineralen sünd de Hööftkumponenten, de den Steen opboet. Vun sien cheemsche un mineralogische Tohopensetten is de Rhyolith dat Gegenstück vun de Vulkaniten. De Begreep Granitoid is dorgegen en allgemene Beteken för magmaatsche Stenen, de vun’t Utsehn her so hell un groffkörnig sünd as’n Granit. Üm so en Steen nipp un nau intoornen mutt he aver beter ünnersöcht warrn. Graniten warrt faken as Bomaterial insett, to’n Bispeel as Plaastersteen, Boordsteen, Graffsteen oder glatt poleert as Boddenpladden oder Verkleden vun Fassaden. As Plutoniten entstaht Graniten dör Verklamen vun Steensmölten (Magma) binnen de Eerdkööst, tomeist mehr as 2 km deep ünner de Böverflach. Normalerwies kamt Graniten nich dör Material ut’n Eerdmantel tostannen, man ut Steen ut de ünnere Eerdkööst, wenn dat wedder opsmölt warrt. Magmakamern bruukt för jemehr Entstahn en Tiet vun
Disse Artikel is man blots en Stubben. Du kannst Wikipedia helpen un em verbetern. De Menstruatschoon (vun lat. menstruus „jeden Maand“ – vun wegen dat de Menstruatschoonszyklus as ok de Maandmaand ruchweg 28 Daag duert) betekent dat wedderkehren Blöden ut de Beermoder, de jeden Maand en poor Daag anduert. Dorvun afleidt sünd ok de Beteken Daag, Regel(blöden) oder Periood. De eerste Menstruatschoon sett wiel de Pubertät in un warrt as Menarche betekent. Mit de letzten Menstruatschoon kummt de Fro in de Menopause. Hööftartikel: Menstruatschoonszyklus De Anfang vun den Mentruatschoonszyklus is mit den eersten Dag vun de Menstruatschoon defineert. De Zyklus besteiht ut verschedene Regelkreisen, de dör Hormonen stüert warrt un to’n Riepen vun en Graaf-Follikel, to’n Eisprung un to’n Rüsten vun de Beermodersliemhuut (Endometrium) för’t Innesten vun’t befruchtete Ei föhren doot. In’n Dörsnitt warrt bi de Menstruatschoon 65 bit hööchsten 200 ml Fletigkeit utscheedt, de nich blots ut Blood, man ok ut Sekreten un Resten vun de Sliemhuut besteiht. Wenn de Menstruatschoon starker utfallt (mehr as 200 ml), seggt de Mediziner dorto Hypermenorrhoe. Blifft dat Blöden dorgegen ut, warrt dat as Amenorrhoe betekent. Kummt de Menstruatschoon in en Periood vun weniger as 23 Daag, warrt dorto Polymenorrhoe seegt, is dat